**KLAIPĖDOS MIESTO SAVIVALDYBĖS TARYBA**

**SPRENDIMAS**

**dėl Klaipėdos miesto savivaldybės tarybos 2010 m. liepos 29 d. sprendimO Nr. T2-212 „Dėl biudžetinės įstaigos Klaipėdos sutrikusio vystymosi kūdikių namų nuostatų patvirtinimo“ PAKEITIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2011, Nr. 52-2504) 18 straipsnio 1 dalimi, Lietuvos Respublikos biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 straipsnio 3 dalies 1 punktu ir 6 straipsniu, Klaipėdos miesto savivaldybės taryba nusprendžia:

1. Pakeisti Biudžetinės įstaigos Klaipėdos sutrikusio vystymosi kūdikių namų nuostatus, patvirtintus Klaipėdos miesto savivaldybės tarybos 2010 m. liepos 29 d. sprendimu Nr. T2-212 „Dėl Biudžetinės įstaigos Klaipėdos sutrikusio vystymosi kūdikių namų nuostatų patvirtinimo“:

1.1. išdėstyti 11 punktą taip:

„11. Kūdikių namų vadovas yra vienasmenis biudžetinės įstaigos valdymo organas. Kūdikių namų direktorių (vyriausiąjį gydytoją) įstatymų nustatyta tvarka priima ir atleidžia Klaipėdos miesto savivaldybės taryba arba jos įgaliotas asmuo. Viešas konkursas šiai pareigybei užimti organizuojamas teisės aktų nustatyta tvarka.“;

1.2. išdėstyti 12 punktą taip:

„12. Kūdikių namų direktoriaus (vyriausiojo gydytojo) atlyginimą nustato, skiria drausmines nuobaudas ir skatina Klaipėdos miesto savivaldybės taryba arba jos įgaliota institucija.“;

1.3. išdėstyti 13 punktą taip:

„13. Kūdikių namų direktorius (vyriausiasis gydytojas):“;

1.4. išdėstyti 15 punktą taip:

#### „15. Prie Kūdikių namų gali būti sudaromi kolegialūs patariamojo balso teisę turintys valdymo organai, kurių sudėtį ir reglamentus tvirtina ir pripažįsta netekusiais galios Kūdikių namų direktorius (vyriausiasis gydytojas).“

2. Įgalioti biudžetinės įstaigos Klaipėdos sutrikusio vystymosi kūdikių namų vadovą pasirašyti jo vadovaujamos įstaigos nuostatus ir įregistruoti juos Juridinių asmenų registre.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Rožė Perminienė, tel. 39 60 70

2012-11-09